jkorsvik/nowiki_second_scrape_merged huggingface dataset:
Praefaunula

Praefaunula er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Nokså små, brune sommerfugler med avrundede vinger. Oversiden er ensfarget mørkbrun, nesten svart. Vingenes underside er nesten ensfarget brun bortsett fra noen øyeflekker langs ytterkantene.


== Levevis ==


== Utbredelse ==
Slekten er kjent fra Brasil og Peru.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Euptychiina
Slekten Praefaunula Forster, 1964
Praefaunula armilla (Butler, 1867)
Praefaunula liturata (Butler, 1867)
Praefaunula vesper (Butler, 1867)
Praefaunula sp. – ubeskrevet art fra Peru


== Kilder ==
Lewis, H.L. (1974) Fjärilar från hela världen. Forum, Stockholm. ISBN 91-37-10100-5
Markku Savela's Lepidoptera and some other life forms: Sjekkliste over artene. Hentet 11.1. 2012.


== Eksterne lenker ==
(en) Praefaunula i Global Biodiversity Information Facility 
(en) Praefaunula hos NCBI 
Praefaunula – detaljert informasjon på Wikispecies 
Brower, A.V.Z. (2006) Praefaunula på Tree of life
Bildegalleri over Euptychiina
Duane Chapman

Duane Chapman (født 2. februar 1953) er en amerikansk dusørjeger og tidligere kausjonist. Han har hovedrollen i Dog: The Bounty Hunter, et reality-program som i USA sendes på A&E Network og på MAX i Norge. Chapman hevder han har tatt over 6 000 fanger i sin 27 år lange karriere.
Chapman er den eldste av fire barn. Han har to yngre søstre og en bror. Han hevder at han er av cherokee-avstamming på morssiden. Mens han var medlem av Devils Diciples, en fredløs motorsykkelklubb, fikk han kallenavnet "Dog" fra et annet gjengmedlem. I 1976 skulle Chapman og et annet gjengmedlem kjøpe marihuana i Texas, og Chapman satt i bilen, mens det andre gjengmedlemmet ble skutt og drept av en narkolanger. Chapman ble siktet for drapet og dømt til fem års fengsel. Han satt fengslet i mindre enn 2 år ved Texas State Penitentiary i Huntsville, Texas. Mens han satt fengslet, skilte Chapman seg fra sin første kone.
På grunn av sitt kriminelle rulleblad har ikke Chapman lov til å bære skytevåpen. Den 18. juni 2003 fikk Chapman internasjonal berømmelse etter å ha fanget Andrew Luster som hadde flyktet fra USA under rettssaken mot ham. Chapman fanget Luster i Puerto Vallarta, Mexico, hvor han hadde levd under falskt navn. Da myndighetene bekreftet Lusters identitet, ble han sendt til California for å ta imot dommen på 124 års fengsel. Chapman og hans kollegaer ble satt i meksikansk fengsel fordi dusørjakt var ulovlig i Mexico, og i utgangspunktet ble de nektet kausjon, men da media i USA fikk nyss om saken, ble de innvilget kausjon. Snart var de ute av fengsel mot kausjon, men de måtte fremdeles melde seg på politistasjonen med jevne mellomrom.
Dusørjegerne besluttet å stikke av fra landet, men den 14. september 2006 ble Chapman, sammen med sin sønn Leland Chapman og vennen Tim Chapman, arrestert av U.S. Marshals og fengslet i Honolulu på vegne av den meksikanske regjeringen som prøvde å få dem utlevert for straffeutmåling. Etter å ha tilbrakt en natt i fengselet i Honolulu dukket Chapman opp i en fullpakket rettssal i Honolulu med anklene lenket sammen. De tre mennene ble løslatt mot kausjon og de måtte gå med elektronisk fotlenke. Chapman har utgitt en bestselgende selvbiografi, You Can Run, But You Can’t Hide i 2007. Hans andre bok, Where Mercy is Shown, Mercy is Given ble publisert i 2010. Han var gift 5 ganger og har 12 barn.


== Eksterne lenker ==
(en) Offisielt nettsted 
(en) Duane Chapman – kategori av bilder, video eller lyd på Commons 
(en) Duane Chapman – galleri av bilder, video eller lyd på Commons 
(en) Duane Chapman på Internet Movie Database 
(en) Duane Chapman hos The Movie Database 
(en) Duane Chapman på Twitter 
(en) Duane Chapman på Facebook 
(en)  A&E's «Dog the Bounty Hunter» – nettside
(en) «Best In Show» – Hawaii Business Magazine
(en) «Dog Inc.» – Hawaii Business Magazine
Richard Henry Lee

Richard Henry Lee (født 20. januar 1732 i Stratford-Hall-Plantage i Virginia, død 19. juni 1794 i Chantilly i Virginia) var en statsmann fra Virginia som snakket varmt om de amerikanske kolonienes uavhengighet fra Storbritannia. Han signerte den amerikanske uavhengighetserklæringen. Lee satt som president for den kontinentale kongress i ett år.
Lee var bestefar til den kjente generalen Robert E. Lee fra sørstatene. I 1766, nesten ti år før den amerikanske uavhengighetskrigen, fikk Lee æren for å ha forfattet Westmoreland-resolusjon som ble offentlig signert av flere fremtredende grunneiere som møttes på Leedstown, Westmoreland County i Virginia den 27. februar 1766. Denne resolusjonen ble blant annet undertegnet av George Washington og Gilbert Campbell. I august 1774, ble Lee valgt som delegat til første kontinentale kongressen i Philadelphia. Lee satte frem forslaget til den kontinentale kongressen om å erklære USAs uavhengighet fra Storbritannia.


== Referanser ==


== Eksterne lenker ==
(en) Richard Henry Lee – kategori av bilder, video eller lyd på Commons 
(en) Richard Henry Lee – galleri av bilder, video eller lyd på Commons 
(en) Richard Henry Lee hos Amerikas forente staters kongress' biografiske kartotek 
(en) Richard Henry Lee hos American National Biography 
(en) Richard Henry Lee
(en) Biography by Rev. Charles A. Goodrich, 1856
(en) Richard Henry Lee Bio
Pseudeuptychia

Pseudeuptychia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Middelsstore sommerfugler med rundede vinger. Oversidens grunnfarge er mørkbrun, men med en stor, hvit flekk ved roten som dekker mesteparten av arealet av begge vingepar. På dette er slekten lett å kjenne fra andre Euptychiina. Undersiden er brun med to mørkere brune tverrstreker og noen øyeflekker langs ytterkanten av begge vingepar, den fremste på bakvingen er påfallende stor.


== Levevis ==


== Utbredelse ==
Slekten er utbredt i det nordvestlige Sør-Amerika fra Colombia til Peru.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Euptychiina
Slekten Pseudeuptychia Forster, 1964
Pseudeuptychia hemileuca (Staudinger, 1886)
Pseudeuptychia languida (Butler, 1871)
Pseudeuptychia sp. – ubeskrevet art fra Ecuador
Pseudeuptychia sp. – ubeskrevet art fra Peru


== Kilder ==
Lewis, H.L. (1974) Fjärilar från hela världen. Forum, Stockholm. ISBN 91-37-10100-5
Markku Savela's Lepidoptera and some other life forms: Sjekkliste over artene. Hentet 11.1. 2012.


== Eksterne lenker ==
(en) Pseudeuptychia i Encyclopedia of Life 
(en) Pseudeuptychia i Global Biodiversity Information Facility 
(en) Pseudeuptychia hos NCBI 
Pseudeuptychia – detaljert informasjon på Wikispecies 
Brower, A.V.Z. (2006) Pseudeuptychia på Tree of life
Bildegalleri over Euptychiina
Benjamin Guggenheim

Benjamin Guggenheim (født 26. oktober 1865 i Philadelphia i Pennsylvania, død 15. april 1912) var en amerikansk forretningsmann. Han døde ombord RMS «Titanic» da skipet sank i Atlanterhavet nær Cape Race i Newfoundland.
Guggenheim var den femte av sju sønner av den velstående gruvedrift-magnaten Meyer Guggenheim (1828–1905) og hans kone Barbara Myers (1834–1900).
I 1894 giftet han seg med Florette Seligman (1870–1937), datter av James Seligman, en partner i firmaet J & W Seligman. De hadde tre døtre sammen. Den mellomste datteren, Marguerite "Peggy" Guggenheim (1898-1979), ble en ivrig kunstsamler og kunstmesén. Hennes hjem i Venezia er i dag det velrenommerte kunstmuseet Peggy Guggenheim Collection.
Benjamin Guggenheims bror Solomon R. Guggenheim grunnla stiftelsen Solomon R. Guggenheim Foundation, som blant annet eier kunstmuseet Guggenheim Museum i New York City.
Benjamin Guggenheim arvet mye penger fra sin far, men han arvet ikke sin fars forretningssans. Hans arv skrumpet betraktelig på grunn av en rekke dårlige investeringer.
Guggenheim eide leiligheter i Paris i tillegg til sitt hjem i New York City. Guggenheim var ombord RMS Titanic ledsaget av sin elskerinne, en fransk sangerinne som het Madame Leontine Aubart (1887–1964). Guggenheim ble sist sett sittende i en fluktstol i en trappeoppgang og nippet til brennevin og røykte sigarer. Han gikk ned med skipet, men liket hans ble aldri identifisert. Guggenheim var en av de mest fremtredende amerikanske ofrene etter RMS «Titanic». Som sådan har han vært en figur i utallige filmer og TV-serier som skildrer ulykken.


== Eksterne lenker ==
Encyclopedia Titanica Biography of Benjamin Guggenheim
Benjamin Guggenheim on Titanic-Titanic.com
Encyclopedia Titanica Biography of Emma Sägesser
Titanic: Triumph and Tragedy, by John P. Eaton and Charles A. Haas, W.W. Newton & Company, 2nd edition 1995 ISBN 0-393-03697-9
A Night to Remember, by Walter Lord, ed. Nathaniel Hilbreck, Owl Books, rep. 2004, ISBN 0-8050-7764-2
Anna Cora Mowatt

Anna Cora Mowatt (født 5. mars 1819 i Bordeaux i Frankrike, død 21. juli 1870 i Twickenham i England) var en fransk-amerikansk forfatter, dramatiker, offentlige oppleser og skuespiller. 


== Liv og virke ==


=== Bakgrunn ===
Annas far var Samuel Gouveneur Ogden (1779-1860), en amerikansk kjøpmann. Moren var Eliza Lewis Ogden (1785–1836), barnebarn av Francis Lewis, som signerte den amerikanske uavhengighetserklæringen. Anna var det tiende av fjorten barn. I 1826, da Anna var seks år gammel, vendte Ogden-familien tilbake til USA. Mowatt studerte ved private skoler og ble i tillegg utdannet hjemme. 

Fra ung alder ble hun oppfordret til å lese og hun viste tidlig lidenskap for skriving og skuespill. Den 6. oktober 1834, i en alder av 15 år, rømte Anna Cora Ogden med James Mowatt (1805–1849), en prominent og velstående advokat fra New York. De flyttet til et gods i Flatbush i New York, hvor hennes mann oppmuntret henne til å fortsette sin utdannelse og å skrive.


=== Forfatter ===
Den første boken hennes ble utgitt i 1836. Hun skrev flere artikler som ble publisert i magasiner som Grahams Magazine, Godey's Lady's Book og andre tidsskrifter. I 1845, ble hennes mest kjente verk, Fashion, publisert. Den fikk strålende kritikker og ble satt opp ved Park Theatre i New York, 24. mars 1845. 15. februar 1851, døde hennes mann, James Mowatt. 
Etter en kort pause fortsatte hun sin karriere som skuespiller. 
I desember 1853 ble boken Autobiography of an Actress (Selvbiografi over en skuespillerinne) utgitt. Anna Cora Mowatts siste opptreden på en offentlige scene var 3. juni 1854.I 1865 flyttet hun til England, der hun skrev The Clergyman's Wife, and Other Sketches i 1867.


== Referanser ==


== Eksterne lenker ==
(en) Anna Cora Mowatt – kategori av bilder, video eller lyd på Commons 
(en) Anna Cora Mowatt hos Internet Broadway Database 
(en) Anna Cora Mowatt hos American National Biography 
(en) Teksten til boken Fashion (engelsk)
Lucretia Garfield

Lucretia Garfield (født 19. april 1832 i Ohio, død 14. mars 1918) var gift med president James A. Garfield og ble førstedame i USA i 1881. 
Hun møtte James Garfield for første gang i 1849, og han skal angivelig ha blitt tiltrukket av henne på grunn av hennes intellekt og appetitt på kunnskap. De hadde planlagt å gifte seg i 1856, men de besluttet å utsette bryllupet noen år frem han hadde tjent mer penger. De giftet seg 11. november 1858 hjemme hos brudens foreldre. Begge var medlemmer av kristne menigheter og vielsen ble gjennomført av en presbyteriansk prest. De nygifte dro ikke på bryllupsreise, men kjøpte umiddelbart sitt eget hus. Hans tjeneste i unionshæren fra 1861 til 1863 gjorde at de ikke kunne treffe hverandre. 
Som førstedame tok hun sikte på å pusse opp Det hvite hus for å gjenopprette det i sin fordums prakt, men hun fikk malaria og var ute av stand til å gjennomføre planene. Fru Garfield var i New Jersey da hennes mann ble skutt av Charles Guiteau på en jernbanestasjon i Washington den 2. juli 1881. Presidenten planla å ta et tog nordover til New Jersey samme dag for å møte sin kone, før de skulle reise til Massachusetts sammen. Men han ombestemte seg og dro videre alene. I løpet av de tre månedene som presidenten kjempet for sitt liv, møtte hennes sorg og hengivenhet, respekt og sympati over hele landet. Hun døde i sitt eget hjem i California den 14. mars 1918, 86 år gammel. 


== Referanser ==


== Eksterne lenker ==
(en) Lucretia Garfield hos Find a Grave
George Henry Thomas

George Henry Thomas (født 31. juli 1816, død 28. mars 1870) var en karriereoffiser i United States Army og general under den amerikanske borgerkrigen. 
Thomas studerte ved United States Military Academy i West Point, og senere tjenestegjorde han under den meksikansk-amerikanske krigen. Han ble overført til Florida i 1849 og ble der til ut 1850. I 1851 vendte Thomas tilbake til West Point som instruktør i kavaleri og artilleri. Ved West Point etablerte han et nært faglig og personlig forhold til en annen offiser fra Virginia, oberstløytnant Robert E. Lee. Thomas ble forfremmet til kaptein den 24. desember 1853 og han var en av få offiserer med felt-erfaring både i artilleri, infanteri og kavaleri. Ingen av hans slektninger skal ha vært i begravelsen. Han ble gravlagt i Oakwood Cemetery, i New York. Hans gravstein bestod av en hvit sarkofag av marmor med en skallet ørn på toppen. I 1999 ble en statue av ham, lagd av billedhugger Rudy Ayoroa, avduket i Kentucky.


== Referanser ==


== Eksterne lenker ==
George H. Thomas in Encyclopedia Virginia
George Thomas biography and timeline Arkivert 2. mars 2010 hos Wayback Machine.
George H. Thomas Homepage
Asha Haji Elmi

Asha Haji Elmi (født 1962) er en fredsaktivist i Somalia, som ble tildelt Right Livelihood Award i 2008, med tre andre aktivister fra India, USA og Tyskland. I september 2009 var Elmi en av fem mottakere av Clinton Global Citizen Award. 
Elmi har en grad i økonomi fra Somalia National University og fra USA International University har hun en Master of Business Administration. Da kvinnene ble ekskludert fra fredsprosessen i Somalia, som involverte de fem tradisjonelle klanene i landet, dannet Elmi en sjette bevegelse for å få ta del i fredsprosessen. Elmi er grunnlegger for Save Somali Women and Children (SSWC), som ble opprettet i 1992 under borgerkrigen i landet. Asha har blitt internasjonalt anerkjent for sin aktivisme mot kjønnslemlestelse av kvinner i Somalia og andre områder av Afrika. Hun besøker ofte universitetet og høyskoler for å holde taler om de politiske forholdene i Somalia og om kjønnslemlestelse og effektene dette har på kvinner.


== Eksterne lenker ==
Asha Haji Elmi Amin profile
WAPPP Fellow, profile at Kennedy School of Government, Harvard University
[1] www.clintonglobalinitiative.org
Biography on Right Livelihood Award
Amphidecta

Amphidecta er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Middelsstore, brune sommerfugler. Slekten skiller seg fra de aller fleste andre Euptychiina ved å ha smale og flikete vinger. Oversiden er ensfarget brun bortsett fra noen små, hvite eller oransje flekker i forvingens ytre del.
Undersiden er gråspraglete med noen oransje ringer på bakvingen.


== Levevis ==


== Utbredelse ==
Slekten er utbredt fra Costa Rica i nord til det sørlige Brasil i sør.


== Systematisk inndeling ==
Slekten har tradisjonelt vært plassert i gruppen Pronophilina, men er nylig flyttet til Euptychiina. Det er uklart hvordan den er beslektet med de andre slektene i denne gruppen.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Euptychiina
Slekten Amphidecta Butler, 1867
Amphidecta calliomma (Felder & Felder, 1862)
Amphidecta pignerator Butler, 1867
Amphidecta reynoldsi Sharpe, 1890


== Kilder ==
Lewis, H.L. (1974) Fjärilar från hela världen. Forum, Stockholm. ISBN 91-37-10100-5
Markku Savela's Lepidoptera and some other life forms: Sjekkliste over artene. Hentet 11.1. 2012.


== Eksterne lenker ==
(en) Amphidecta i Encyclopedia of Life 
(en) Amphidecta i Global Biodiversity Information Facility 
(en) Amphidecta hos NCBI 
(en) Kategori:Amphidecta – bilder, video eller lyd på Wikimedia Commons 
Brower, A.V.Z. (2006) Amphidecta på Tree of life
Bildegalleri over Euptychiina
Bilder av Amphidecta spp.
Gideon Ezra

Gideon Ezra (født 30. juni 1937 i Jerusalem, død 17. mai 2012) var en israelsk politiker og medlem av Knesset for det politiske partiet Kadima.
Ezra tjenestegjorde i Israels forsvar mellom 1955 og 1958. Han studerte statsvitenskap og geografi ved Universitetet i Haifa før han begynte ved Shin Bet i 1962. I 1995 sluttet Ezra i Shin Bet, og begynte som rådgiver for minister Moshe Shahal. Ezra ble valgt inn i Knesset ved valget i 1996 da han var medlem av partiet Likud. Han beholdt dette setet ved valgene i 1999 og 2003. Da Ariel Sharon grunnla partiet Kadima sent i 2005, sluttet Ezra seg til dette partiet.
Ezra døde av lungekreft 17. mai 2012. Plassen hans i Knesset ble tatt over av Akram Hasson.


== Referanser ==
Mauno Koivistos første regjering

Mauno Koivistos første regjering var republikken Finlands 51. regjering. De fem partiene som inngikk var: SDP, Centerpartiet, Svenska folkpartiet, ASSF og DFFF. Regjeringen styrte fra 22. mars 1968 til 14. mai 1970.
En av regjeringens fremste bedrifter var den første inntektspolitiske helhetsoppgjøret i Finland som ble godkjent straks regjeringen tiltrådte. Riksmeklingsmannen Keijo Liinamaa hadde allerede i 1967 forhandlet fram et oppgjør med arbeidsmarkets parter som innebar at regjeringen på nytt fikk fullmakter å regulere pris- og lønnsnivået.


== Ministrer ==


== Eksterne lenker ==
51. Koivisto Statsrådene (finsk)
Eingetragene Genossenschaft

Eingetragene Genossenschaft (eG) er en selskapsform som bare finnes i Tyskland, og som er en form for samvirke. Selskapsformen tilsvarer eingetragene Verein, som er den vanlige selskapsformen for foreninger uten næringsvirksomhet som primær aktivitet.
Carminda

Carminda er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Middelsstore, brune sommerfugler. Bakvingens ytterkant er bølgete. Forvingens underside er brungul, uten eller med en ganske liten øyeflekk. Bakvingens underside er brunspraglete med to svært uregelmessige, brune tverrbånd og noen små øyeflekker langs ytterkanten.


== Levevis ==


== Utbredelse ==
Slekten er bare kjent fra Brasil.


== Systematisk inndeling ==
Disse artene har ofte blitt regnet til slekten Moneuptychia, men slekten har vist seg å være godt skilt fra denne (Dias 2011).

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Euptychiina
Slekten Carminda Dias, 1998
Carminda griseldis (Weymer, 1911)
Carminda paeon (Godart, 1824)
Carminda umuarama Ebert & Dias, 1997


== Kilder ==
Dias, M.M. (2011) Taxonomic considerations on the genera Moneuptychia Forster and Carminda Dias, reval. (Lepidoptera, Nymphalidae, Satyrinae). Brazilian Journal of Biology 71. [1]
Lewis, H.L. (1974) Fjärilar från hela världen. Forum, Stockholm. ISBN 91-37-10100-5
Markku Savela's Lepidoptera and some other life forms: Sjekkliste over artene. Hentet 11.1. 2012.


== Eksterne lenker ==
(en) Carminda i Global Biodiversity Information Facility 
(en) Carminda hos NCBI 
Carminda – detaljert informasjon på Wikispecies 
Brower, A.V.Z. (2006) Carminda på Tree of life
Bildegalleri over Euptychiina
Moneuptychia

Moneuptychia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Middelsstore, brune sommerfugler. Slekten ligner mange andre slekter innen Euptychiina.
Undersiden av vingene er brunspraglete med et grått bånd langs kanten av bakvingen og ganske små øyeflekker.


== Levevis ==


== Utbredelse ==
Slekten er utbredt i Brasil og Argentina.


== Systematisk inndeling ==
Artene i slekten Carminda har ofte blitt regnet til slekten Moneuptychia, men slekten har vist seg å være godt skilt fra denne (Dias 2011).

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Euptychiina
Slekten Moneuptychia Forster, 1964
Moneuptychia melchiades (Butler, 1877)
Moneuptychia soter (Butler, 1877)
Moneuptychia itapera Freitas, 2007
Moneuptychia giffordi Freitas, Emery & Mielke, 2010


== Kilder ==
Dias, M.M. (2011) Taxonomic considerations on the genera Moneuptychia Forster and Carminda Dias, reval. (Lepidoptera, Nymphalidae, Satyrinae). Brazilian Journal of Biology 71. [1]
Freitas, A.V.L. (2007) A new species of Moneuptychia Forster (Lepidoptera: Satyrinae, Euptychiina) from the highlands of Southeastern Brazil. Neotropical Entomology 36 [2]
Lewis, H.L. (1974) Fjärilar från hela världen. Forum, Stockholm. ISBN 91-37-10100-5
Markku Savela's Lepidoptera and some other life forms: Sjekkliste over artene. Hentet 11.1. 2012.


== Eksterne lenker ==
(en) Moneuptychia i Encyclopedia of Life 
(en) Moneuptychia i Global Biodiversity Information Facility 
(en) Moneuptychia hos NCBI 
Moneuptychia – detaljert informasjon på Wikispecies 
Brower, A.V.Z. (2006) Moneuptychia på Tree of life
Bildegalleri over Euptychiina